DĖL INFORMACIJOS APIE ASMENS SVEIKATOS PRIEŽIŪROS ĮSTAIGŲ TURIMUS MATERIALINIUS IŠTEKLIUS IR INFORMACIJOS, SUSIJUSIOS SU KORONAVIRUSO (COVID-19) PLITIMO VALDYMU

2020 m. kovo 4 d. Nr. DĮV-199

Šilalė

# Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 ir 7 punktais, Šilalės rajono savivaldybės administracijos veiklos nuostatų, patvirtintų Šilalės rajono savivaldybės tarybos 2008 m. gruodžio 23 d. sprendimu Nr. T1-437 „Dėl Šilalės rajono savivaldybės administracijos veiklos nuostatų tvirtinimo“, 29 punktu, Lietuvos Respublikos žmonių užkrečiamųjų ligų profilaktikos ir kontrolės įstatymo 25 straipsnio 3 dalimi ir atsižvelgdamas į Lietuvos Respublikos sveikatos apsaugos ministro-valstybės lygio ekstremalios situacijos valstybės operacijų vadovo 2020 m. vasario 28 d. sprendimo Nr. V-245 „Dėl koronaviruso (COVID-19) plitimo valdymo priemonių Lietuvos Respublikoje“ 8 punktą:

1. Į p a r e i g o j u viešąją įstaigą Šilalės rajono ligoninę ir viešąją įstaigą Kaltinėnų pirminės sveikatos priežiūros centrą iki š. m. kovo 6 d. įsivertinti pasirengimą valdyti koronaviruso (COVID-19) infekcijos riziką, elektroniniu būdu Valstybinės ligonių kasos prie Sveikatos apsaugos ministerijos interneto puslapyje užpildant Europos ligų prevencijos ir kontrolės centro (ECDC) kontrolinį klausimyną, kurio nuoroda – <http://www.vlk.lt/apklausos/covid-19> klausimynas.

2. N u s t a t a u, kad asmens sveikatos priežiūros įstaigos informaciją privalo atnaujinti iki kiekvieno mėnesio lyginės savaitės penktadienio ir teikti iki to momento, kol Lietuvos Respublikoje teisės aktų nustatyta tvarka bus atšaukta ekstremali situacija dėl koronaviruso (COVID-19) plitimo.

3. P a v e d u viešosioms įstaigoms: Šilalės rajono ligoninei, Šilalės pirminės sveikatos priežiūros centrui, Kvėdarnos ambulatorijai, Laukuvos ambulatorijai, Pajūrio ambulatorijai, Kaltinėnų pirminės sveikatos priežiūros centrui:

3.1. iki 2020 m. kovo 5 d. 12 val. pateikti savivaldybės administracijai informaciją apie sveikatos priežiūros įstaigų tą dieną turimų asmeninės apsaugos ir kitų priemonių likutį;

3.2. kas dvi savaites penktadienį (pradedant nuo kovo 13 d.) iki 10.00 val. pateikti savivaldybės administracijai atnaujintą informaciją apie turimų asmeninės apsaugos ir kitų priemonių likutį.

4. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba per vieną mėnesį nuo šio įsakymo paskelbimo arba įteikimo suinteresuotam asmeniui dienos Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda).

Administracijos direktoriaus pavaduotojas,

pavaduojantis direktorių Osvaldas Šarmavičius